Atlet Jawatankuasa Olimpik Rusia di Sukan Olimpik Musim Panas 2020

Rusia menggunakan gelaran ROC dalam saingan Sukan Olimpik Musim Panas 2020 dan tidak dibenarkan menggunakan nama negara, bendera kebangsaan serta lagu kebangsaan mereka.

ROC merupakan singkatan kepada Jawatankuasa Olimpik Rusia (). Ini disebabkan oleh Rusia telah dikenakan sekatan oleh Mahkamah Timbang Tara Sukan (CAS) apabila Rusia didapati menjalankan program doping yang disokong oleh negara tersebut.

Disebabkan sekatan ini, Rusia telah dikenakan larangan bertanding di mana-mana kejohanan besar selama 2 tahun (pengurangan daripada 4 tahun pada tahun 2019 oleh Agensi Anti Doping Dunia). Atlet Rusia dibenarkan untuk bertanding pada peringkat antarabangsa namun mereka perlu bertanding di bawah bendera yang neutral.

Oleh itu, Rusia dikenali sebagai ROC pada Sukan Olimpik Musim Panas 2020 dan Sukan Olimpik Musim Sejuk 2022. Untuk bendera pula, negara tersebut menggunakan simbol ROC yang terdiri daripada obor Olimpik berjalur dengan warna putih, biru dan merah dan dibawahnya diisi dengan simbol 5 cincin Olimpik.

Lihat juga 
 Atlet Jawatankuasa Paralimpik Rusia di Sukan Paralimpik Musim Panas 2020
 Atlet Jawatankuasa Olimpik Rusia di Sukan Olimpik Musim Sejuk 2022
 Atlet Jawatankuasa Paralimpik Rusia di Sukan Paralimpik Musim Sejuk 2022

Rujukan 

ROC
2020 di Rusia
2021 di Rusia